ചലനമില്ലാതെ ഓഹരി വിപണി . സെൻസെക്സും നിഫ്റ്റിയും ഫ്ലാറ്റായാണ് വ്യാപാരം ചെയ്യുന്നത് . ആഗോള വിപണികൾ നഷ്ടത്തിലായ സാഹചര്യത്തിൽ നിക്ഷേപകർ ലാഭമെടുക്കാൻ ശ്രമിക്കുന്നതാണ് വിപണിയെ ചലനരഹിതമാക്കുന്നത് . എങ്കിലും കമ്പനികളുടെ അവസാനപാദ ഫലങ്ങളിൽ വിപണി പ്രതീക്ഷ വയ്ക്കുന്നുണ്ട് . ടി സി എസ് 4.2 ശതമാനം വർദ്ധനവോടെ നാലാം പാദത്തിൽ 6,608 കോടി ലാഭം നേടിയിരുന്നു . എൻ ടി പി സി , അദാനി പോർട്സ് , സൺ ഫാർമ എന്നിവരാണ് നേട്ടപ്പട്ടികയിൽ മുന്നിൽ . അതേസമയം ആക്സിസ് ബാങ്ക് , ടി സി എസ് , ഇൻഫോസിസ് എന്നിവ നഷ്ടം നേരിട്ടു . ഡോളറുമായുള്ള വിനിമയത്തിൽ രൂപ നേട്ടത്തിലാണ് . ഒമ്പത് പൈസയുടെ നേട്ടത്തോടെ 64 രൂപ 54 പൈസയിലാണ് വിനിമയം .